પ્રાપ્ત વિગતો મુજબ તેમજ વનરાજસિંહ તખુભા જાડેજા (રહે ભીમપર, તા. અબડાસા)ની ફરિયાદને ટાંકીને પોલીસે વિગતો આપતાં જણાવેલ કે, જીવલેણ માર્ગ અકસ્માતનો બનાવ ગત રાત્રીના પોણા નવ વાગ્યે બનવા પામ્યો હતો, તેઓના પિતરાઈ ભાઈ રામદેવસિંહ જોરૂભા જાડેજા પોતાની મોટર સાઈકલ નંબર જી.જે. ૧ર બીઈ ૩૪૮૯ પ,ર આવતા હતા, ત્યારે સ્વીફટ કાર નંબર જી.જે. ૧ કે.જી. ૩૮ર૪ના ચાલકે હડફેટે લઈ રોડ પર પાડી દઈ ગંભીર ઈજાઓ પહોંચાડી હતી, બરાબર આજ સમયે ટ્રક નંબર જી.જે. ૧ર એક્સ ર૦૩પના ચાલકે રામદેવસિંહ પર ચડાવી દેતાં ગંભીર ઈજાઓ થતાં સ્થળ પર મોત આંબી ગયું હતું. માનકૂવા પોલીસે બંને વાહન ચાલકો સામે ફેટલ એક્સિડેન્ટનો ગુનો નોંધી હેડ કોન્સ. માધુભા જાડેજાએ તપાસ હાથ ધરી હતી.